OpenLLM-France/wikimedia huggingface dataset:
# Rolando Panerai

Rolando Panerai (Campi Bisenzio, 17 d'octubre de 1924 - Florència, 22 d'octubre de 2019) va ser un baríton Italià.

## Biografia

Va començar a estudiar cant a Florència, primer amb professors particulars i després en el centre líric del Teatre comunal i posteriorment a Milà. Va debutar el 29 de juny de 1946 al Teatro Dante florentí cantant l'Enrico de la Lucia di Lammermoor de Donizetti al costat del tenor florentí Gino Fratesi i la soprano Orlandina Orlandini, i un any després, després de guanyar el concurs de cant de Spoletto, debuta al Teatro San Carlo de Nàpols cantant el paper del faraó en el Mosè in Egitto rosinnià. El seu debut a la Scala de Milà es produeix el 1951 cantant el Sharpless de Madama Butterfly, i aquell mateix any participarà en el cinquantenari de la mort de Giuseppe Verdi cantant algunes de les seves òperes.
A més de cantar a nombrosos teatres italians, va realitzar una important carrera a l'estranger, debutant a Barcelona el 1949 cantant I puritani i sent un cantant habitual del Festival de Salzburg. Debuta en La Fenice de Venècia el 1955, en la primera representació escènica de L'Àngel de foc de Prokófiev, i a més va participar en les estrenes de Il buon soldato Svejk de Guido Turchi, Il calzare d'argento d'Ildebrando Pizzetti, Romulus de Salvatore Allegra, Il linguaggio dei fiori de Renzo Rossellini, Una partita a pugni de Vieri Tosatti i Cyrano di Bergerac de Franco Alfano.
Des de l'any 2000 va cantar òperes com La Traviata o Così fan tutte i participà a més com a jurat en concursos de cant.
La seva veu fosca i vibrant i el seu estil interpretatiu el van fer ser un cantant habitual a les produccions de directors d'escena com Giorgio Strehler, Franco Zeffirelli i Luchino Visconti.

## Fonts

* Paris, Alain, 1947-. Dictionnaire des interprètes et de l'interprétation musicale au XXe siècle. Éd. rév. et corr. París: R. Laffont, 1989. ISBN 222106660X.
* The Metropolitan Opera encyclopedia : a comprehensive guide to the world of opera. Nova York: Simon and Schuster, 1987. ISBN 067161732X.
* Rosenthal, Harold.. Guide de l'opera. París: A. Fayard, 1986. ISBN 2213015635.
# Maredudd ap Rhys Grug

Maredudd ap Rhys Grug (mort el 27 de juliol del 1271) fou un rei de Deheubarth que visqué al segle xiii. Era fill del príncep gal·lès de Deheubarth Rhys Gryg i Mathilde de Clare (filla de Richard de Clare, 3r comte de Hertford i senyor de la marca de Ceredigion). Al principi, la seva esfera d'influència es limitava al nord-est d'Ystrad Tywi, incloent-hi el castell de Llanymddyfri, fins que l'estengué a la regió que envoltava el castell de Dryslwyn. A la dècada del 1240 reté homenatge a Enric III d'Anglaterra. Morí a Dryslwyn el 1271 i fou succeït pel seu fill, Rhys ap Maredudd.

## Referències

* ↑ Watkin, 2007, p. 99.

## Bibliografia

* Watkin, T. G. The Legal History of Wales (en anglès). University of Wales Press, 2007. ISBN 9780708318355.
# Mason Holgate

Mason Anthony Holgate (22 d'octubre de 1996) és un futbolista professional anglès que juga de defensa central o lateral dret per l'Everton FC.

## Referències

* ↑ «Mason Holgate: Overview». Premier League. [Consulta: 11 febrer 2018].
# Marta Martorell i Camps

Marta Martorell i Camps (Barcelona, 30 d'agost de 1978) és una política catalana. Es graduada en Ciències Polítiques i Relacions Internacionals el 2001 a la Universitat Autònoma de Barcelona, Màster en Estratègia i Comunicació Política a l'Institut de Ciències Polítiques de Barcelona i soctorant en Ciències Polítiques a Governs de ciutats complexes.
És creadora de Civis Govern Obert el 2003 (servei d'assessorament, consultoria i formació en l'àmbit de polítiques públiques i models de gestió pública, dirigida a agents públics) una consultora que treballa amb els agents involucrats en el desenvolupament de la democràcia participativa i en la nova cultura de la governança.
Exalcaldessa de Tiana per ERC. On està involucrada en diversos processos de participació, posant en marxa el Consell dels Infants i el Consell dels Adolescents. També, està involucrada en l’AMPA de l'Escola Lola Anglada com a vocal i com a membre de la Comissió de les activitats extraescolars. També és delegada del Club Esportiu de Futbol de Tiana.
Forma part de la junta de govern del Col·legi de Professionals de la Ciència Política i de la Sociologia de Catalunya. Concretament, és vocal i comissionada per a les Consultores.

## Referències

* 1 2 «Marta Martorell. Alcaldessa de Tiana», 06-10-2020. [Consulta: 10 març 2022].
* ↑ admin. «Marta Martorell» (en castellà), 10-05-2017. [Consulta: 10 març 2022].
* ↑ Tiana, Ajuntament de. «Marta Martorell i Camps». Arxivat de l'original el 2022-01-24. [Consulta: 10 març 2022].
* ↑ «Junta de Govern». [Consulta: 10 març 2022].
# Censura (psicoanàlisi)

En psicoanàlisi s'anomena censura la funció psíquica destinada a impedir l'accés a la consciència dels continguts inconscients, principalment dels desigs i les formacions substitutes que se'n deriven.

## Desenvolupament del concepte en la història de la psicoanàlisi

La censura és un concepte elaborat per Sigmund Freud en el context de la «primera tòpica» (1900-1920), marc en què el descriu com una mena de barrera divisòria entre el sistema inconscient, d'una banda, i els sistemes preconscient i conscient de l'altra.
Tot i que hi ha esments previs del terme en la correspondència amb Wilhelm Fliess, és en La interpretació dels somnis (1900) on Freud s'esplaia sobre la censura, per tal d'esclarir els mecanismes amb què el desig inconscient pateix les deformacions pel treball del somni. Ací la censura (també a voltes referida com a «censor oníric») té un paper fonamental. Per a Freud hi ha, en aquest moment de la seua obra (primera tòpica), dues instàncies de censura: una situada entre l'inconscient i el preconscient i una segona situada entre el preconscient i el sistema conscient.

## Funció

Respecte a les funcions, Chemama i Vandermersch n'assenyalen en la definició: El fi de la censura és emmascarar els continguts dels desigs inconscients perquè siguen irrecognoscibles per a la consciència.
Aquest paper de «frontera» entre sistemes perd significació en el context de la «segona tòpica» freudiana (1920-1939). En aquesta fase de la seua obra —el començament de la qual ve marcat per la publicació de Més enllà del principi de plaer (1920) i la nova teoria de les pulsions, més endavant ampliada en El jo i l'allò (1923)— hi ha una nova proposta de model estructural de l'aparell psíquic, compost ara per tres instàncies (allò, jo i superjò), model que se superposa a l'anterior (el jo i del superjò són també parcialment inconscients). Això duu Freud a redefinir la «censura» i a encloure-la en la idea més àmplia de defensa.

## Referències

* ↑ Laplanche, Jean i Pontalis, Jean-Bertrand. Diccionario de psicoanálisis. Traducció de Fernando Gimeno Cervantes. Barcelona: Editorial Paidós, 1996, p. 53. ISBN 84-493-0255-2/ ISBN 84-493-0256-0.
* ↑ Chemama, Roland & Vandermersch, Bernard. Diccionario del psicoanálisis. Segunda edición revisada y ampliada. Buenos Aires & Madrid: Amorrortu editores, 2004, p. 82. ISBN 950-518-105-1.

## Vegeu també

* La interpretació dels somnis
* Interpretació dels somnis
* Elaboració secundària
* Condensació (psicoanàlisi)
# Puerto Plata

Puerto Plata, coneguda oficialment com a San Felipe de Puerto Plata, és la novena ciutat més gran de la República Dominicana i capital de la província de Puerto Plata. La ciutat és un port comercial i té resorts com Playa Dorada i Costa Dorada, que es troben a l'est de la ciutat. A la ciutat hi ha 100.000 llits d'hotels. Es troba el pic Isabel de Torres, una muntanya 793 metres.
La fortificació Fortaleza San Felipe es troba a prop del port, construïda al segle xvi va servir de presó sota la dictadura de Rafael Trujillo. Es troba el museu de l'ambre i La Isabela, un assentament construït per Cristòfor Colom a prop de Puerto Plata. L'abril de 1563, l'assentament espanyol es va fer notori quan el comerciant d'esclaus anglès Sir John Hawkins va portar 400 persones que havia segrestat de Sierra Leona. Hawkins comerciava les seves víctimes amb els espanyols per perles, pell, sucre i or. Aquest va ser l'inici de la participació britànica en el comerç d'esclaus transatlàntics.

## Referències

* ↑ «Expansión Urbana de las ciudades capitales de RD: 1988-2010» (en castellà). Santo Domingo: Oficina Nacional de Estadística, 01-05-2015. Arxivat de l'original el 14 juliol 2016. [Consulta: 25 gener 2016].
* ↑ Censo 2010 de Población y Vivienda, Oficina Nacional de Estadistica
# Sardashtita

La sardashtita és un mineral de la classe dels sulfurs.

## Característiques

La sardashtita és una sulfosal de fórmula química Ag₉Cu$_{2.5}$Pb$_{41}$Sb$_{36.5}$As₇S$_{112}$. Va ser aprovada com a espècie vàlida per l'Associació Mineralògica Internacional l'any 2023, i encara resta pendent de publicació. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del departament mineralògic-petrogràfic del Museu d'Història Natural de Viena (Àustria), amb el número de catàleg: o 2597.

## Formació i jaciments

Va ser descoberta al dipòsit de Barika, situat al comtat de Sardasht (Azerbaidjan Occidental, Iran). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Sardashtite» (en anglès). Mindat. [Consulta: 16 maig 2023].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 72». European Journal of Mineralogy, 35, 2, 20-04-2023, pàg. 285–293. DOI: https://doi.org/10.5194/ejm-35-285-2023 [Consulta: 16 maig 2023].
# Marianna (Florida)

Marianna és una població dels Estats Units a l'estat de Florida. Segons el cens del 2000 tenia 6.230 habitants.

## Demografia

Segons el cens del 2000, Marianna tenia 6.230 habitants, 2.398 habitatges, i 1.395 famílies. La densitat de població era de 299,6 habitants/km².
Dels 2.398 habitatges en un 28,8% hi vivien nens de menys de 18 anys, en un 34,3% hi vivien parelles casades, en un 20,7% dones solteres, i en un 41,8% no eren unitats familiars. En el 38% dels habitatges hi vivien persones soles el 19,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,96.
Per edats la població es repartia de la següent manera: un 26,7% tenia menys de 18 anys, un 11,8% entre 18 i 24, un 22,3% entre 25 i 44, un 18,4% de 45 a 60 i un 20,8% 65 anys o més.
L'edat mediana era de 36 anys. Per cada 100 dones de 18 o més anys hi havia 76,7 homes.
La renda mediana per habitatge era de 23.861 $ i la renda mediana per família de 29.590 $. Els homes tenien una renda mediana de 28.500 $ mentre que les dones 21.530 $. La renda per capita de la població era de 14.021 $. Entorn del 20,9% de les famílies i el 28,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marianna». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Marianna». American Fact Finder. Oficina del Cens dels Estats Units, 12-01-2010.
Viccionari
# Mauro Ramos

Mauro Ramos de Oliveira, conegut com a Mauro, (30 d'agost de 1930 - 18 de setembre de 2002) fou un futbolista brasiler.

## Selecció del Brasil

Va formar part de l'equip brasiler a la Copa del Món de 1954, 1958 i 1962.

## Palmarès

* Campionat paulista: 1948, 1949, 1953, 1957, 1960, 1961, 1962, 1964, 1965
* Taça Brasil: 1961, 1962, 1963, 1964, 1965
* Copa Libertadores: 1962, 1963
* Copa Intercontinental de futbol: 1962, 1963
* Torneio Rio-São Paulo: 1959, 1963, 1964, 1966
* Recopa Intercontinental: 1968

### Brasil

* Copa Amèrica de futbol: 1949
* Copa del Món de futbol: 1958, 1962
* Copa Roca: 1963

## Referències

* ↑ SHARMA, RIK. «After shackling Messi, Thiago Silva proved himself as one of the great Brazil defenders (there's not been many, but here's our top six...)». Daily Mail, 03-04-2013. [Consulta: 7 març 2016].
* ↑ Perfil a sambafoot
* ↑ Mauro Ramos a National-Football-Teams.com (anglès)
* ↑ «Todos os brasileiros - 1954» (en portuguès). FolhaOnline, 09-12-2005. [Consulta: 16 desembre 2017].
* ↑ «Todos os brasileiros - 1958» (en portuguès). FolhaOnline, 09-12-2005. [Consulta: 16 desembre 2017].
Mauro Ramos amb la selecció brasilera - Plantilles de navegació :
Selecció de futbol del Brasil – Copa del Món de futbol de 1954
1 Castilho •
2 Djalma Santos •
3 Nílton Santos •
4 Brandãozinho •
5 Pinheiro •
6 Bauer •
7 Julinho •
8 Didi •
9 Baltazar •
10 Pinga •
11 Rodrigues •
12 Paulinho •
13 Alfredo •
14 Ely •
15 Mauro •
16 Dequinha •
17 Maurinho •
18 Humberto •
19 Índio •
20 Rubens •
21 Veludo •
22 Cabeção •
Seleccionador: Moreira
Selecció de futbol del Brasil – Copa del Món de futbol de 1958
1 Castilho •
2 Bellini •
3 Nílton Santos •
4 Djalma Santos •
5 Dino Sani •
6 Didi •
7 Zagallo •
8 Oreco •
9 Zózimo •
10 Pelé •
11 Garrincha •
12 Gilmar •
13 Moacir •
14 De Sordi •
15 Orlando •
16 Mauro •
17 Joel •
18 Mazola •
19 Zito •
20 Vavá •
21 Dida •
22 Pepe •
Seleccionador: Feola
Selecció de futbol del Brasil – Copa del Món de futbol de 1962
1 Gilmar •
2 Djalma Santos •
3 Mauro •
4 Zito •
5 Zózimo •
6 Nílton Santos •
7 Garrincha •
8 Didi •
9 Coutinho •
10 Pelé •
11 Pepe •
12 Jair Marinho •
13 Bellini •
14 Jurandir •
15 Altair •
16 Zequinha •
17 Mengálvio •
18 Jair •
19 Vavá •
20 Amarildo •
21 Zagallo •
22 Castilho •
Seleccionador: Moreira :
# Marmara Ereğlisi

Marmara Ereğlisi (literalment "Ereğli de la Màrmara") és una ciutat de Turquia a la província de Tekirdağ cap del districte homònim, a la regió de la Màrmara. Està a uns 30 km a l'est de Tekirdağ, i 90 km a l'oest d'Istanbul, en un cap de la mar de Màrmara. La ciutat rep aquest nom per diferenciar-la de dues altres ciutats que també duen el mot Ereğli: Karadeniz Ereğli, o Ereğli de la mar Negra, a la costa d'aquesta mar, i Konya Ereğli prop de Konya a Anatòlia. Avui està dedicada principalment al turisme; l'activitat portuària és rellevant amb dos ports naturals i tres de petits.

## Història

Heraclea de Perint o Perint (en llatí Perinthus, en grec antic Πέρινθος) era una ciutat grega de Tràcia a la Propòntida, a uns 30 km a l'oest de Selímbria i quasi cent km a l'oest de Bizanci. Era a una petita península a la badia del seu mateix nom i va ser construïda com un amfiteatre, al declivi del turó, segons Diodor de Sicília. Era a la costa nord del Mar de Màrmara (Propòntida).
Segons Marcià d'Heraclea era una colònia de Samos, i segons Jordi Sincel es va fundar l'any 599 aC, però altres autors pensen que era anterior, i que s'hauria fundat a la mateixa època que Samotràcia, cap a l'any 1000 aC. El seu primer nom hauria estat Migdònia segons diu Joan Tzetzes, i més tard, cap al final de l'Imperi (no abans del segle iv) es va dir Heraclea (anomenada normalment Heraclea de Tràcia o Heraclea de Perint). A la regió, els grecs l'anomenaven Perint (Perinthos).
El 340 aC va presentar ferotge resistència a Filip V de Macedònia, segons diu Plutarc. Va guanyar molta importància i fins i tot, per ser un port i un centre de comunicacions per on passaven moltes vies principals, va ser considerada més important que Bizanci que havia estat quasi destruïda. En aquest temps es va fundar el bisbat, del que va dependre Bizanci. Va tenir inicialment cinc seus sufragànies que van arribar a ser 17.
Al segle vi Justinià va restaurar els aqüeductes i un antic palau imperial. Va seguir en mans dels romans d'Orient fins al segle xiii en què va passar als otomans; en aquell moment el bisbat tenia sis seus sufragànies. Les ruïnes de l'antiga ciutat són al cap, prop de la ciutat moderna.

## Referències

* ↑ Smith, William (ed.). «Perinthus». Dictionary of Greek and Roman Geography (1854). [Consulta: 10 gener 2021].
# Chlamydogobius gloveri

Chlamydogobius gloveri és una espècie de peix de la família dels gòbids i de l'ordre dels perciformes.

## Morfologia

* Els mascles poden assolir 4,5 cm de longitud total.

## Alimentació

Menja algues, tot i que els adults també es nodreixen d'exemplars joves de la seua pròpia espècie si en tenen l'oportunitat.

## Hàbitat

És un peix d'aigua dolça, de clima tropical i demersal.

## Distribució geogràfica

Es troba a Austràlia: Austràlia Meridional.

## Costums

És actiu durant el dia.

## Observacions

És inofensiu per als humans.

## Referències

* 1 2 3 4 5 6 «Chlamydogobius gloveri» (en anglès). FishBase. Froese, Rainer; Pauly, Daniel (editors).
* ↑ Allen, G.R., S.H. Midgley i M. Allen, 2002. Field guide to the freshwater fishes of Australia. Western Australian Museum, Perth, Austràlia Occidental. 394 p.

## Bibliografia

* Larson, H.K., 2001. A revision of the gobiid fish genus Mugilogobius (Teleostei: Gobioidei), and its systematic placement. Rec. West. Aust. Mus. (Suppl. Núm. 62):1-233.
* 伍汉霖. 拉汉世界鱼类系统名典 (en xinès). 中国海洋大学出版社, 2017. ISBN 978-7-5670-1538-8.

## Enllaços externs

* AQUATAB
# Hunkovce

Hunkovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1548.
# Sergi Sanz Jiménez

Sergi Sanz Jiménez (Barcelona, 1982) és un arquitecte i polític català, diputat al Parlament de Catalunya en la XI Legislatura.

## Biografia

És arquitecte per l'Escola Tècnica Superior d'Arquitectura de Barcelona. Després va obtenir postgraus en Sostenibilitat i Arquitectura i en Direcció Immobiliària, ambdós per l'Escola Sert del Col·legi d'Arquitectes de Catalunya.
Des de 2012 ha treballat com a arquitecte pel seu compte, desenvolupant projectes i fent consultoria en sostenibilitat i reducció de l'impacte ambiental.
El 2006 es va afiliar a Ciutadans - Partit de la Ciutadania, i en 2007 fou membre del seu consell general. A les eleccions municipals espanyoles de 2015 fou escollit regidor de Premià de Mar. Després fou elegit diputat a les eleccions al Parlament de Catalunya de 2015. Es va donar de baixa l'any 2023.

## Referències

* ↑ Tot i que a la majoria de fonts apareix com a "Sergio", al web de Ciutadans apareix com a "Sergi"
* ↑ Els teus representants al web de Ciutadans
* ↑ «Web de Sergi Sanz». Arxivat de l'original el 2015-12-16. [Consulta: 9 novembre 2015].
* ↑ Web de l'ajuntament de Premià
# Rough Rock

Rough Rock (navaho Tséchʼízhí) és una concentració de població designada pel cens dels Estats Units a l'estat d'Arizona. Segons el cens del 2000 tenia 469 habitants.

## Demografia

Segons el cens del 2000, Rough Rock tenia 1300 habitants, 113 habitatges, i 89 famílies La densitat de població era de 14,1 habitants/km².
Dels 113 habitatges en un 50,4% hi vivien nens de menys de 18 anys, en un 54% hi vivien parelles casades, en un 18,6% dones solteres, i en un 21,2% no eren unitats familiars. En el 19,5% dels habitatges hi vivien persones soles el 4,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,15 i el nombre mitjà de persones que vivien en cada família era de 4,97.
Per edats la població es repartia de la següent manera: un 42,9% tenia menys de 18 anys, un 9,6% entre 18 i 24, un 26,4% entre 25 i 44, un 16,6% de 45 a 60 i un 4,5% 65 anys o més.
L'edat mediana era de 23 anys. Per cada 100 dones de 18 o més anys hi havia 90,1 homes.
La renda mediana per habitatge era de 26.172 $ i la renda mediana per família de 26.484 $. Els homes tenien una renda mediana de 28.068 $ mentre que les dones 11.346 $. La renda per capita de la població era de 6.741 $. Aproximadament el 23,7% de les famílies i el 29,8% de la població estaven per davall del llindar de pobresa.
Segons el cens dels Estats Units del 2010 el 96,16% són nadius americans i el 2,77% blancs.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rough Rock». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Rough Rock». American Fact Finder. Oficina del Cens dels Estats Units, 12-01-2010.
# Mariann Fischer Boel

Mariann Fischer Boel (Åsum, Dinamarca 1943) és una política danesa que fou Comissària Europea d'Agricultura i Desenvolupament Rural en la Comissió Barroso I (2004-2010).

## Biografia

Va néixer el 15 d'abril de 1943 a la ciutat d'Åsum, població situada a l'illa i districte de Fiònia. Va estudiar llengües modernes a la Universitat de Copenhaguen, ampliant posteriorment els seus estudis a Bèlgica en ciències econòmiques.

## Activitat política

Membre del partit liberal Venstre des de 1982, entre aquell any i 1997 fou membre del consell municipal de Munkebo, esdevenint la seva alcaldessa entre 1986 i 1991. El 1994 fou escollida diputada al Parlament de Dinamarca, i el novembre de 2001 fou nomenada Ministra d'Alimentació, Agricultura i Pesca al seu país en el govern d'Anders Fogh Rasmussen. Ocupà aquest càrrec fins a l'agost de 2004, moment en el qual fou nomenada representant del seu país a la Comissió Europea.
En la formació de la Comissió Barroso el novembre de 2004 fou nomenada Comissària Europea d'Agricultura i Desenvolupament Rural, càrrec que deixà amb la renovació de la comissió el 9 de febrer de 2010.

## Enllaços externs

* (anglès) Pàgina de Mariann Fischer Boel a la Comissió Europea
# Menjamel fumat

El menjamel fumat (Melipotes fumigatus) és un ocell de la família dels melifàgids (Meliphagidae).

## Hàbitat i distribució

Habita els boscos de les muntanyes del centre i sud-est de Nova Guinea.

## Referències

* ↑ «Menjamel fumat». Cercaterm. TERMCAT, Centre de Terminologia. Rev. 22/04/2022(català)